Психично болен с изтекла книжка се блъсна с нерегистрирана кола - Вестник Утро
Психично болен с изтекла книжка се блъсна с нерегистрирана кола
Русе | От: Димитър Драганов | 10 април 2018, 20:40 | коментара | Брой: 8289
52-годишен шофьор с изтекла преди 7 години шофьорска книжка се блъсна в дърво вчера около 13.30 часа на изхода от Червена вода в посока Ново село. Мъжът пътувал за Семерджиево с „Пежо 206“, колата се унесла, излязла от пътя, блъснала се в дърво, отскочила и отново се върнала на асфалта със смазана предница.
След подаден на тел.112 сигнал на място пристигнали полицаи и екип на Спешна помощ. Пострадалият е откаран в УМБАЛ „Канев“ с мозъчно сътресение и е настанен на лечение в неврохирургия. Справката установила, че колата е с транзитни номера от 2016 година, а собственикът й е лежал в Психодиспансера заради заболяване и вероятно заради това не му е подменена шофьорската книжка.